Seguí caminant, e trapè dubèrta ua pòrta, qu’es sues huelhes èren de plata vèrge, e mès enlà ua escala de porfir de sèt gradons, e en pujar aguesta escala e arribar naut, me trapè en un salon de marme blanc, caperat de tapissi teishudi d’aur, e en centre, entre grans candelèrs d’aur, ua estrada tanben d’aur esposcada d’esmeraudes e turqueses, e sus era estrada un lhet incrustat de pèrles e peireria, caperat damb teles precioses.